《答舅氏时诏不就学官者郡勿举故见督赴期》
宋代·刘敞

飞鸟知深林，潜鱼乐渊浚。升沉久相笑，出处各自殉。

漆雕不愿久，孟子耻独进。轩冕世所荣，吾斯未能信。

辟雍焕文章，王国聚英俊。及门足自喜，内省愧多吝。

且将事畎亩，亦以乐尧舜。悠悠谢知音，当识斯言讱。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。